**ንወፍሪ ዘተባብዕ ሃዋሁው ኣብ ሃገርና ኤርትራ፡**

ሃገር ብዘይ ናይ ደቃ ኣብ ወፍሪ ተሳትፎ ብወጻእተኛታት ኣውፈርቲ እተመዝግቦ ምዕብልና ድሩት ኣብ ርእሲ ምዃኑ ግዳማዊ ተጽዕኖታት ክህልዉ ናይ ግድንዩ። ኣብ ባህላውን ሕብረተ ሰብኣውን ክገድፎ ዝኽእል ኣሉታዊ ሳዕቤን ኣቃሊልካ ዝርኤ ኣይኮነን። ብፍላይ ብጥዕናዊ ዓይኒ ክንርእዮ ከለና ከውርዶ ዝኽእል ሃስያ ኣብ ብዙሓት ሃገርት፡ ኣብተን ህዝቦም ረሲዖም ብኸብዶም ዝግዙኡ መራሕቲ ስማዊ ድኣንበር ግብራዊ ነጻነት ኣለወን ኢልካ ክትዛረበለን ዘይትደፍር ኩነታት ዜጋታተን ብዝተፈላለየ ዓይነት ሕማማት ክጥቅዑ ይረኣዩ። ብግዳማውያን ዝተኣታቶ ወፍርታት ኣብ ፖሎቲካዊ መዳያት ሃገር ጣልቃ ብምእታው ክጻወቶ ዝኽእል ኣዕናዊ ተራታት ኣሎ። ብልሽውና፥ ሽርሙጥና፡ ግብትና፡ ስለላ፥ ወዘተ ዝኣመሰሉ ካብቶም ቀንድን ቀዳሞትን ካንሰር ሃገር ምዃኖም ኣጸቢቕና ክንግንዘብ ይግብኣና።

እዞም ዝተጠቕሱን ካልኦት ኣሉታውያን ሳዕበናት ብሰንኪ ግዳማዊ ምትእትታዋት ዝፍጠሩ ኣብዛ ብነዊሕ ቃልስን መሪር መስዋእትን ዝተረኽበት ሃገርና ኤርትራ ክረኣዩ የብሎምን። ቀደም ኣይሰላም ኣይኲናት ብዝብል ምኽንያት እቲ ሃዋህው ንወፍሪ ኣተባብዒ ኣይኮነን ክበሃል ጸኒሑ። መንግስቲ ምሕማይውን ተሰሚዑ። እዚ ሕጂ ዝካየድ ዘሎ መስርሕ ሰላም ኤርትራን ኢትዮጵያን ንኹሉ ሕቶታት ዝምልስ ኮይኑ ኣሎ። እዚ ንምግባር እቲ ንሕና እንኽእሎ ወፍሪ ብደቂ ሃገር ክኸውን ይግባእ። ብውልቀ ሰባት ወይ ብልፍንቲ (ብኡኹባት) ክግበር ይከኣል። ኣብዚ ዓቕሚ ወይ ክእለት የብለይን ዝብል ምኽንያት ብዙሕ ተቐባልነት ክህልዎ ኣይክእልን። ምኽንያቱ ብሓባር ትገብሮ ስራሕ ናይ ሓባር ፍልጠት ስለ ዝሳተፎ።

መንግስቲ ኤርትራ ንዘጋታቱ ኣብ ወፍሪ ካብ ግዜ ነጻነት ምስ ኣተባብዔ እዩ። ገለ ተበጊሰን ግን ከይተዓወታ ዝጠፍኣ ኣለዉ። እቲ ምኽንያት መጥፊኢኤን ንሰንን ዝምልከቶ ኣካልን ይፈልጥዎ። ሓደ ኩልና ክንግዘቦ ዘሎና ግን ብሕጊ መንግስቲ ዘይቅየድ ናይ ውሽጢ ይኹን ናይ ደገ ወፍሪ ቀይዲ በተኽነት (ፋሉልነት) ስለ ዘስዕብ ቅቡል ኣይኮነን። ሩሑቕ ከይከድና እዘን ኣብ ግዜ ወያነ ኣብ ኢትዮጵያ ዝፈረያ ወፍርታት ዘስዓብኦ ዕንወትን ግበታን ንህዝቢ ኢትዮጵያ ዓቅሉ ኣብ ምጽንቃቕ ኣብጺሑ ንለውጢ ይቃለስ ኣሎ። ስርዓት ወያነ ዝፈጠሮ ብልሽውና ኣብ ታሪኽ ኢትዮጵያ ተራእዩ ኣይፈልጥን። ብዙሓት ግሩሃት ወይ ልኡኻነት ወያነ ብዙሕ በራዕራዕ ስለ ዝበለትን ከብዲ መብዛሕትኡ ህዝባ ብጥሙዩ ከሎ ፖላሶታት ስለ ዝሰርሔት ኣብ ጁቡኣ ዝኣቱ ትካላት ስለ ዝተኸለት ደሞክራሲያዊት ክብሉዋ ጸኒሖም ኣብ ክንዲ ገባታት ዝብልዋ። ሕጂ ግን ጉዳ ተቐሊዑ ምዕራብ ጸሓይ ገጻ ተቋምት ኣላ።

በንጻሩ እቲ ነዚ ኩሉ ኣሉታዊ ሳዕበናት ኣብ ሃገርና ከይቀላቐል ነብሱ ሰዊኡ ዝቃለስን ዘቃልስን ዝመርሕን ዘሎ መንግስቲና መንግስቲ ኤርትራ ዲክታቶር ተባሂሉ። እቶም ዲክታተር ዝብሉ ዝነበሩ ሎሚ ንዲፕሎማሲያዊ ዝምድና ዞኽዞኽ ይብሉ ኣለዉ። ዓቢ ኣብነት መንግስቲ ኣሜርካ። እዚ ውጺኢት ናይ ምንታይ እዩ እንትበልና፥ ኣብ ሓቂ ረጊጽካ፡ ዓቕሊ፥ ተጸማምነትን ካብ መትከል ፈልከት ዘይምባልንዩ። ሕጂውን መንግስቲ ኤርትራ ዘጋታቱ ኣብ ወፍሪ ሃገር ክሳተፉ ካብ ጻዊዒት ኣየቋረጸን። ኣብ ሃገርና ወፍሪ ምውፋር ብዓይኒ ገንዘባዊ መኽሰብ ጥራሕ ኣይኮነን ዝምዘን። ኣብ መንእሰያትና ብሓፈሻኡ ኣብ ህዝብና ብዓቢኡ ኣብ ምጣነ ሃብቲ ሃገርና ከምጽኦ ዝኽእል ቅሳነትን ናይ ናብራ ለውጥን ዓቢ ግደ ኣለዎ። ኣብ ዓለም ዝኾነት ትኹን ሃገር ሃብታም ኮይና ዝተፈጥረት የላን። ኣምላኽ ንኩሉ ሓደ ገሩዩ ፈጢሩዎ። እቲ ለውጢ ብደቂ ሰባት ዝተረኽበዩ። መንግስቲ ኤርትራ ሰብኣዊ ዓቕሙ ክብ ኣቢሉ ሃገር ምስተን ዝማዕበላ ንምስርዓ ትምህርትን ኣድላይነቱን ስለ ዝተገንዘበ ኣብ ግዜ ሰውራ ከሎዩ ጀሚሩዎ። ሎሚ ሃገርና ኤርትራ ምስ ብዝሒ ህዝባ ብምንጽጻር ኣብ ኩሉ ዓውድታት ኣብ ውሽጥን ወጻእን ፍልጠት ዝሰነቁ መንእሰያታ ቁጽሮም ብዙሕዩ። መንእሰይ ተቀባል ሕድሪ ቀጻልነት ሃገር ሓላፍነት ዝስከም ከም ምዃኑ መጠን ምስ ብርኩ ከሎ ሃገሩ ክሃንጽ እቲ ኩነታት ካብ ማንም ጊዜ ምቹእ ስለ ዘሎ ክጥቀመሉ ኣሎዎ።

ነባሪ ዝኽሪ ንሰማእታትና ዓወት ንሃፋሽ ገብረንጉስ መስመር ሰነ 30, 2018